《谢萧元隆贤良惠小团》
宋代·刘才邵

紫鸾琢璧轻云转，几年隔阔今重见。睡魔胆落不待降，气压月团三百片。

饮罢清风生两腋，三山去人疑咫尺。便欲携公封事叩玉扃，为问苍生几时得苏息。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。